钦定古今图书集成/明伦汇编/官常典/第719卷 > 雷万春
## 钦定古今图书集成/明伦汇编/官常典/第719卷 > 雷万春

按《唐书忠义传》：万春不详所来事。张巡为偏将，令狐
潮围雍丘，万春立城上与潮语，伏弩发六矢著面，万
春不动。潮疑刻木人，谍得其实，乃大惊，遥谓巡曰：“向
见雷将军，知君之令严矣。”潮壁雍丘北，谋袭襄邑、宁
陵，巡使万春引骑四百压潮，先为贼所包，巡突其围，
大破贼，潮遁去。万春将兵，方略不及南霁云，而彊毅
用命，每战，巡任之，与霁云钧。